अस्पतालमा पुगेपछि सुमनका दुवै मृगौला फेल भएको देखियो । थप उपचारका लागि उहाँलाई अलरहा अस्पताल पुर्याइयो । नीजि अस्पतालमा उपचार खर्च महङ्गो हुने भन्दै अलरहा अस्पतालले नै उहाँलाई आबुधाबीको खालिफा अस्पताल पठाइदिएको छ । दुवै मृगौलाले काम गर्न छोडेको कुरा सुमनले तीन दिनसम्म घरमा सुनाउन सक्नुभएन । तर परिवारलाई भन्नुको कुनै विकल्प थिएन, उहाँसँग । गहभरी आँसु पार्दै सुमनले भन्नुभयो ‘छोराछोरी जे भने पनि मै एक्लो हुँ, मलाई यस्तो भयो । अब बाबा आमाको हालत के होला ?’
